Portofoliu la Pedagogie

1. Olaru Elena, Facultatea de Matematică și Informatică, grupa 211
2. Prezența la cursuri: 10
3. Prezența la seminar: 4
4. Activitate la seminar: Proiect “Testele educaționale-ca metodă esențială de evaluare, în invățământ”, răspuns la chestionarul “Studiul privind conceptul despre sine”.
5. a)Analiza structurii de planificare a lecției

Lecția reprezintă o modalitate fundamentală de organizare a activității didactice. In acest context ea rămâne "forma de bază principală, dominantă, la nivelul procesului de învățământ" (Cerghit, Ioan).

Planificarea activității didactice reprezintă un ansamblu de procese și operații de anticipare și este necesară pentru creșterea calității și eficienței instruirii elevilor, fiind activitatea anterioară secvenţei proiectate, activitate care este supusă unei evaluări diagnostice, de identificare a aspectelor reuşite şi a celor mai puţin reuşite, în scopul prefigurării unor demersuri didactice ameliorative.

Modelul de planificare a lectiei include:

I) Partea introductivă

1) Tema activității (subcapitolului, capitolului);

2) Subiectul activității (titlul activitatii care va fi predata-invatata-evaluata);

3) Tipul activității (lectței etc.) – determinat conform obiectivelor predominante/sarcinii didactice fundamentale;

4) Scopul activității (exprimă sintetic obiectivele generale si specifice ale subcapitolului-capitolului).

Precizarea clară a obiectivelor educaţionale reprezintă condiţia fundamentală a proiectării corecte a lecţiei. Dacă educatorul nu ştie, înainte de a începe lecţia, cu ce rezultate concrete trebuie să se încheie aceasta, atunci sunt de aşteptat improbabilitatea procedurală şi eşecul. Obligatoriu, obiectivul educaţional trebuie să vizeze delimitarea unei conduite sau achiziţii educative, care să fie redată în termeni de comportamente identificabile, vizibile, concrete. Exprimarea unui obiect operaţional este o acţiune de mare răspundere din partea profesorului, întrucât se pot naşte unele confuzii ce conduc, din start, la eşecul unei lecţii.

Un obiectiv este descris cu precizie atunci când comunică unei alte persoane ce ar trebui să facă pentru a observa că scopul unei lecţii a fost atins. Scopul unui curs trebuie să aibă în vedere ceea ce va şti elevul după lecţie, şi nu ceea ce face în timpul ei, dupa cum sustine si psihologul Robert M. Gagné.

II) Organizarea activitatii didactice

5) Obiectivele operationale / concrete (deduse din scopul activitatii si din obiectivele specifice stabilite la nivelul programei scolare) – schema de elaborare:

–          actiunile elevului (observabile, evaluabile);

–          resursele necesare (continut – metodologie – conditii de instruire: interne -externe);

–          modalitatile de evaluare (pe parcursul activitatii – la sfarsitul activitatii);

6) Continutul de predat-invatat-evaluat (corespunzator obiectivelor specifice si operationale / concrete);

7) Metodologia de predare-invatare-evaluare (stabilita in functie de obiectivele pedagogice concrete/operationale) include:

–          intrebarile – tip exercitiu; tip problema; tip situatii-problema;

–          sarcinile didactice, fundamentale-operationale, de predare-invatare-evaluare;

–          deschiderile metodologice (procedee, metode didactice, strategii de predare-invatare-evaluare);

–          mijloacele de invatamant (disponibilizate / disponibilizabile);

–          tehnicile de evaluare (integrate in structura diferitelor metode si strategii didactice).

Stabilirea resurselor educaţionale se constituie din operaţii de delimitare a conţinutului învăţării (informaţii, abilităţi, atitudini, valori), a resurselor psihologice (capacităţi de învăţare, motivaţie) şi a resurselor materiale, care condiţionează buna desfăşurare a procesului (spaţiu, timp, mijloace materiale).

Conţinutul educativ trebuie să realizeze un echilibru între componentele informative şi cele formative. Un profesor este cu atât mai bun cu cât reuşeşte să-l înveţe pe elev exact ceea ce poate (elevul) şi are realmente nevoie. Premisa de la care se pleacă va fi una optimistă, în sensul că orice copil poate fi învăţat cu sau pentru ceva, cu condiţia alegerii celor mai potrivite metode şi mijloace de educaţie. Alegerea mijloacelor materiale, în măsura în care ţine numai de profesor, trebuie să se facă în mod oportun şi să fie adecvată situaţiei de învăţare, fără supralicitări sau manifestări ale unor ambiţii extradidactice, subiectiviste.

III) Realizarea activitatii didactice

8) Scenariul didactic  (orientativ / deschis):

– evenimentele didactice / corespunzator tipului de lectie;

– reactualizarea unor cunostinte, capacitati, strategii cognitive;

– prezentarea / crearea unor probleme, situatii-problema;

– dirijarea invatarii prin: strategii de comunicare-invatare; strategii de cercetare-invatare; strategii de actiune-invatare; strategii de programare-invatare (instruire programata, instruire asistata pe calculator);

– evaluarea solutiilor adoptate pentru rezolvarea problemelor, pentru rezolvarea situatiilor-problema;

– fixarea solutiilor / raspunsurilor prin aprofundare in conditii de interpretare, aplicare, analiza-sinteza, evaluare critica (aprecieri globale – individuale);

– stabilirea temelor pentru acasa: generale – individualizate; recomandari metodologice, bibliografice.

Vizează conturarea strategiilor didactice optime, adică a unor sisteme coerente de forme, metode, materiale şi mijloace educaţionale, pe baza cărora să se atingă obiectivele activităţii didactice

Parcurgerea acestei etape scoate în evidenţă rolul unei „operaţii-cheie" - stabilirea scenariului didactic. Acesta este un instrument eficace pentru evitarea hazardului în activitatea didactică reală, concretă. Raţiunea de bază a realizării scenariului didactic este aceea de a preveni erorile, riscurile, evenimentele nedorite în practica didactică. Desigur că şi hazardul joacă un rol important în predare. Profesorul trebuie să exploateze anumite „momente fericite", neanticipate în proiectul didactic. Intr-un anume sens, activitatea didactică este un act de creaţie şi mai puţin un şir neîntrerupt de operaţii-şablon, decantate în mod rutinier, didacticist. Nu se poate programa totul. Trebuie lăsat suficient loc spontaneităţii şi timpului liber. Detalierea şi rigorismul excesiv sunt la fel de dăunătoare ca şi lipsa oricăror repere procedurale. Un profesor bun va specula şi va integra didactic orice nou curs al desfăşurărilor, dându-i o nouă semnificaţie pedagogică şi valorificându-1 în beneficiul acurateţei şi eficienţei procesului.

IV) Finalizarea activitatii

9) Concluzii:

– evaluarea globala / caracterizare generala;

– decizii cu valoare de diagnoza-prognoza: note scolare, aprecieri, observatii, caracterizari etc.;

– stabilirea liniei / liniilor  de perspectiva.

Proiectul didactic este bine format dacă stabileşte, de la început, o procedură de evaluare a nivelului de realizare a obiectivelor propuse. Evaluarea cea mai corectă este cea care se face pornind de la obiectivele operaţionale ale activităţii. Ea trebuie să vizeze raportul dintre rezultatele obţinute şi rezultatele scontate (obiectivele). In funcţie de acurateţea enunţării obiectivelor şi de măsura insinuării acestora în achiziţii comportamentale concrete, observabile, se poate determina, prin evaluare, eficienţa activităţii didactice, ca un raport dintre rezultatele obţinute şi resursele consumate.

O activitate didactică este cu atât mai eficientă cu cât obiectivele ei au fost realizate într-un timp cât mai scurt, cu cheltuieli minime de resurse materiale, cu mai puţină oboseală şi cu mai multă plăcere pentru efortul depus. Scopul evaluării nu este de a eticheta şi ierarhiza elevii o dată pentru totdeauna, ci de a perfecţiona necontenit procesul instructiv-educativ, prin evidenţierea unor puncte slabe sau neajunsuri, prin asigurarea unei autoreglări şi închideri sporitoare, ce au loc chiar în cuprinsul sistemului acţional de instruire.

1. b)Obiectivele acțiunii de evaluare

Focalizată pe unitatea de învăţare, evaluarea ar trebui să asigure evidenţierea progresului înregistrat de elev în raport cu sine însuşi pe drumul atingerii obiectivelor prevăzute în programă. Este important să fie evaluată nu numai cantitatea de informaţie de care dispune elevul, ci, mai ales, ceea ce poate el să facă utilizând ceea ce ştie sau ceea ce intuieşte.

Acțiunea de evaluare nu trebuie concepută numai ca un mijloc de control sau de măsurare obiectivă, ci presupune și un proces de formare a elevului, prin care acesta dobândește:

1. **Cunoştinţe acumulate şi integrate:** Valorile cognitive acumulate constituie unul dintre elementele de referinţă în evaluare. Dacă în mod tradiţional conta foarte mult cantitatea acestora, astăzi se dovedesc tot mai relevante calitatea cunoştinţelor, potenţialitatea lor de a genera noi cunoştinţe şi valori. Accentul se va pune pe identificarea cunoştinţelor de bază, pe reţinerea şi aplicarea cunoştinţelor importante, esenţiale pentru edificarea a noi conduite intelectuale.

2. **Capacitatea de operare şi aplicare a achiziţiilor:** Activitatea instructivă înseamnă nu numai acumulare de cunoştinţe, ci şi operare cu acestea, activarea lor în contexte cât mai oportune. A şti ce să încorporezi trebuie continuat cu a şti să faci şi să aplici. De aceea, în practica educativă evaluarea cunoştinţelor trebuie completată cu evaluarea aplicării şi adecvării acestora la realitate. Evaluarea capacităţii de aplicare presupune un efort mai mare al profesorului în fabricarea dispozitivelor şi instrumentelor adecvate de evaluare şi, uneori, ieşirea din spaţiul normal de instruire şi delimitarea unor cadre noi de examinare (laborator, atelier, viaţa concretă).

3. **Dezvoltarea capacităţilor intelectuale:** În practica şcolară, urmărirea prin evaluare a dezvoltării capacităţilor cognitive este mai puţin prezentă. Este de dorit ca acţiunea educativă să fie orientată spre obiectivele formative ale educaţiei, ceea ce presupune să fim mai atenţi la conduite precum dezvoltarea capacităţii de observare, a curajului de a emite ipoteze, a aptitudinii de a rezolva probleme, a dorinţei de a sesiza noi adevăruri, a putinţei de a argumenta şi contraargumenta, a interesului de a verifica şi reîntemeia etc. în general, dezvoltarea unei gândiri critice, autonome constituie un virtual fel al practicilor evaluative. Remarcăm însă dificultatea în confecţionarea unor probe relevante pentru capacităţile descrise.

4. **Conduite şi trăsături de personalitate:** Acest standard constituie un reper deosebit de important, dar dificil de identificat. El are mai mult o coloratură sintetică, identificabilă indirect, prin comportamente expresive, prin conduite ce încorporează secvenţial aspecte „de adâncime" ale personalităţii. Palierul enunţat se evidenţiază mai mult prin efectele sale, de multe ori negative; prin ceea ce lipseşte decât prin ceea ce este vizibil (conduite reprobabile, indezirabile, negative). Rămâne ca problemă decelarea conduitelor în acte expresive care pot fi evaluate direct. Evaluarea conduitei de către profesor se face la modul global, printr-un soi de aproximare, de realizare a unei medii statistice în orizont comportamental.

6. Analiză de text

Lecția „Reprezintă forma principală de organizare a activității de instruire, realizată în contextul procesului de învățământ, în cadrul concret, spațial – sala de clasă și temporal – propriu fiecărei discipline și trepte de învățământ” (Sorin Cristea, op.cit., p. 105)

Caracterul sistematic, organizat al procesului de învăţământ impune desfăşurarea acestuia într-un anumit cadru. ,,Forma principală de organizare” desemnează tocmai acest cadru în care se desfăşoară procesul de învăţământ ca activitate de predare-învăţare-evaluare, în unitatea componentelor sale, în vederea realizării obiectivelor pedagogice propuse. Altfel spus, forma de organizare se referă la modul/maniera de lucru în care se realizează activitatea.